ΚΑΝΟΝΙΣΜΟΣ (ΕΚ) αριθ. 855/98 ΤΗΣ ΕΠΙΤΡΟΠΗΣ της 23ης Απριλίου 1998 για τροποποίηση του κανονισμού (ΕΚ) αριθ. 1556/96 για τη θέσπιση καθεστώτος πιστοποιητικών εισαγωγής για ορισμένα οπωροκηπευτικά που εισάγονται από τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 31 παράγραφος 2 και το άρθρο 48,

Εκτιμώντας:

ότι για να διασφαλισθεί καλύτερη γνώση των ανταλλαγών ορισμένων ευαισθήτων προϊόντων, ο κανονισμός (ΕΚ) αριθ. 1556/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1064/97 (4), έχει θεσπίσει ένα καθεστώς πιστοποιητικών εισαγωγής, με την επιφύλαξη της αντικαταστάσής του από διαδικασία ταχείας καταχώρησης και μηχανογράφησης των εισαγωγών 7 ότι από τη δοκιμαστική αποτίμηση μιας τέτοιας διαδικασίας διαπιστώθηκε ότι πρέπει να παραταθεί ην περίοδος σύγκρισης των δύο συστημάτων 7

ότι στην εν λόγω διαδικασία πρέπει να περιλαμβάνεται η διαβίβαση από τα κράτη μέλη, σε τακτά διαστήματα, των ποσοτήτων των εν λόγω ευαισθήτων προϊόντων που τίθενται σε ελεύθερη κυκλοφορία 7 ότι η παρούσα νομοθεσία, δηλαδή το άρθρο 308δ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κοινοτικού τελωνειακού κώδικα (5), όπως τροποποιήθηκε τελευταία από τον κανονισμό (ΕΚ) αριθ. 75/98 (6), δεν περιλαμβάνει μια τέτοια διαβίβαση παρά μόνο για την εποπτεία των προτιμησιακών εισαγωγών 7 ότι πρέπει συνεπώς να επεκταθεί η εν λόγω νομοθεσία στα εν λόγω ευαίσθητα προϊόντα 7 ότι από την επέκταση αυτή θα είναι δυνατόν να διασφαλισθεί η αξιοπιστία της δοκιμαστικής αποτιμήσεως και να κριθούν τα αποτελέσματά της 7

ότι για τις ανάγκες της δοκιμαστικής αποτιμήσεως, η διαβίβαση των στοιχείων μπορεί να είναι εβδομαδιαία 7 ότι μεριμνώντας για απλούστευση, η περιοδικότητα αυτή μπορεί να εφαρμοσθεί και στο παρόν καθεστώς των πιστοποιητικών εισαγωγής 7

ότι το αργότερο εντός έξι μηνών μετά την εφαρμογή του παρόντος κανονισμού πρέπει να γίνει ανάλυση της δοκιμαστικής αποτιμήσεως εις τρόπον ώστε να είναι δυνατόν να ληφθεί η τελική απόφαση όσον αφορά την αντικατάσταση του καθεστώτος των πιστοποιητικών εισαγωγής από την εν λόγω διαδικασία ταχείας και μηχανογραφημένης καταχώρησης των εισαγωγών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1556/96 τροποποιείται ως εξής:

1. Στο άρθρο 5 παράγραφος 1, το δεύτερο εδάφιο αντικαθίσταται από το ακόλουθο κείμενο:

«Οι ανακοινώσεις αυτές πραγματοποιούνται το αργότερο στις 12.00 το μεσημέρι (ώρα Βρυξελλών) κάθε Τετάρτη για τις αιτήσεις που υποβλήθηκαν την προηγούμενη εβδομάδα.»

2. Μετά το άρθρο 5, προστίθεται το ακόλουθο άρθρο:

«Άρθρο 5α

Τα κράτη μέλη ανακοινώνουν στην Επιτροπή τις λεπτομέρειες των ποσοτήτων των προϊόντων που αναφέρονται στο παράρτημα του παρόντος κανονισμού που τίθενται σε ελεύθερη κυκλοφορία κατά τη διάρκεια των περιόδων που αναφέρονται στο εν λόγω παράρτημα σύμφωνα με τις λεπτομέρειες που προβλέπονται στο άρθρο 308δ του κανονισμού (ΕΟΚ) αριθ. 2454/93 για την εποπτεία των προτιμησιακών εισαγωγών.

Οι ανακοινώσεις αυτές πραγματοποιούνται το αργότερο στις 12.00 το μεσημέρι (ώρα Βρυξελλών) κάθε Τετάρτη για τις ποσότητες που τέθηκαν σε κυκλοφορία κατά την προηγούμενη εβδομάδα.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 193 της 3. 8. 1996, σ. 5.

(4) ΕΕ L 156 της 13. 6. 1997, σ. 3.

(5) ΕΕ L 253 της 11. 10. 1993, σ. 1.

(6) ΕΕ L 7 της 13. 1. 1998, σ. 3.